## Odluka o osnivanju Komisije za granice

### NN 62/2001 (11.7.2001.), Odluka o osnivanju Komisije za granice

# VLADA REPUBLIKE HRVATSKE

1016

Na teme­lju članka 23. Zakona o Vladi Republike Hrvatske (»Narodne
novine«, br. 101/98 i 15/2000), Vlada Republike Hrvat­ske je na sjednici održanoj
5. srp­nja 2001. godine, donijela

## ODLUKU

### O OSNIVANJU KOMISIJE ZA GRANICE

I.

Osniva se Komisija za granice.

II.

Komisija za granice provodi politiku Vlade Republike Hrvat­ske u vezi sa
svim pita­njima koja se tiču državne granice Repub­like Hrvatske, a naročito:

– s nadležnim tijelima susjednih država s kojima je od ranije utvrđena
granica, obav­lja pre­govore o graničnom režimu, o načinima označava­nja i održava­nja
oznaka državne granice i o ostalim spornim ili pita­njima od interesa jedne ili
druge strane u vezi s državnom granicom;

– s nadležnim tijelima susjednih država s kojima od ranije nije utvrđena
ili označena državna granica, obav­lja pre­govore o principima utvrđiva­nja i
označava­nja državne granice, obav­lja pre­govore o graničnom režimu i o drugim
spornim ili pita­njima od interesa jedne ili druge strane u vezi s državnom
granicom;

– za obav­lja­nje poslova i zadataka iz prethodnih alineja može ustanov­ljavati
potkomisije sa svakom od susjednih država, ad hoc ili stalne ili ekspertne
grupe za razjaš­njava­nje pojedinih spornih ili pita­nja od interesa jedne ili
druge strane u vezi s državnom granicom, na principu međuresorskog sastava;

– priprema i Vladi Republike Hrvatske predlaže tekstove međudržavnih
sporazuma o utvrđiva­nju i označava­nju državne granice;

– usklađuje rad ministarstava i državnih upravnih organizacija u
pripremama teksta prijedloga međunarodnih sporazuma kojima se uređuju pita­nja
iz neposredne nadležnosti ministarstava i državnih upravnih organizacija u vezi
sa granicom – pogranični promet, plov­lje­nje graničnim rijekama, vodoprivredni
i drugi objekti na granici i uz ­nju i dr.

III.

Komisija za granice radi po
smjernicama koje joj zadaje Vlada Republike Hrvatske i Koordinacija za unutar­nju
i va­njsku politiku.

IV.

U slučaju podije­ljenih
glasova prilikom glasova­nja (3:3) glas predsjednika Komisije broji se
dvostruko.

V.

Predsjednik Komisije za
granice će, u roku od 30 dana od dana stupa­nja na snagu ove Odluke, izvršiti
postupak razrješe­nja potkomisija Državne komisije za granice sa svakom od
susjednih država, ad hoc ili stalnih ekspertnih grupa za razjašnjava­nje
pojedinih spornih ili pita­nja od interesa jedne ili druge strane u vezi s državnom
granicom i postupak imenova­nja novih potkomisija, ad hoc ili stalnih ili
ekspertnih grupa Komisije za granice, na principu međuresorskog sastava.

VI.

Sredstva za rad Komisije za
granice osiguravaju se u državnom proračunu Republike Hrvatske, u razdjelu
Ministarstva va­nj­skih poslova.

Sredstva za izgrad­nju i održava­nje
infrastrukture svih vrsta graničnih prijelaza osiguravaju se iz državnog proračuna
u razdjelu Ministarstva financija i iz koncesija.

VII.

Stručne, tehničke i
administrativne poslove za potrebe Komisije obav­ljat će Ministarstvo va­njskih
poslova.

VIII.

Danom stupa­nja na snagu ove
Odluke prestaju važiti Zak­ljučci Vlade Republike Hrvatske, klase:
212-02/92-01/06, urbroj: 5030109-93-5, od 15. siječ­nja 1993. godine.

IX.

Ova Odluka stupa na snagu
danom donoše­nja, a objavit će se u »Narodnim novinama«.

Klasa: 022-03/01-02/31
Urbroj: 5030118-01-1
Zagreb, 5. srp­nja 2001.

Potpredsjednik,
zamjenik predsjednika **dr. sc. Goran Granić,** v. r.

if !supportEmptyParas endif

Odluka, NN 62/2001-1016